**Қазақстан Республикасының жоғары оқу орындарының В014 – «География мұғалімдерін даярлау» бағыты бойынша студенттердің ғылыми-зерттеу жұмыстарының жыл сайынғы байқауын өткізу туралы**

**ҚАҒИДА**

**М. Қозыбаев атындағы «Солтүстік Қазақстан университеті КЕАҚ**

1. **В014 – «География мұғалімдерін даярлау»** бағыты бойынша студенттердің өз бетімен орындаған зерттеу жұмыстары студенттердің ғылыми-зерттеу жұмыстары конкурсына жіберіледі.

2. Байқаудың II кезеңіне қатысу үшін 1-кезеңнің (университеттің) жеңімпаз-студенттерінің ғылыми жұмыстары мынадай құжаттармен бірге қабылданады:

1) ғылыми жұмыс;

2) ғылыми жұмыстың аңдатпасы;

3) жетекшінің орындалған жұмыстың дербестік дәрежесі туралы пікірі (еркін түрде);

4) автор (авторлар) және ғылыми жетекші туралы мәліметтер;

5) конкурстың бірінші кезеңінің нәтижелері туралы ректордың (проректордың) қолы қойылған хат немесе жұмысты конкурсқа ұсыну туралы университеттің Ғылыми кеңесінің шешімімен ресімделген хаттама.

3. Студенттердің ғылыми жұмыстары конкурсына студенттердің ғылыми жұмыстары жіберіледі (Times New Roman шрифті, өлшемі 12, интервал 1,5). Жұмыс көлемі 20-40 беттен аспауы керек. Макеттер мен табиғи экспонаттарды ұсынуға рұқсат етілмейді. Жұмысқа қоса берілген сызбалар мен иллюстрациялар стандартты өлшемдегі парақтарда орналасуы керек.

Ғылыми жұмыспен бірге ғылыми жұмыс нәтижелерін енгізу туралы актілер (актілердің көшірмелері), патенттердің көшірмелері, ғылыми мақалалары қоса берілуі мүмкін. Дипломдар, курстық жұмыстар мен жобалар ғылыми жаңалығы болған жағдайда немесе олардың нәтижелері өндіріске немесе оқу процесіне енгізілген жағдайда конкурсқа ұсынылуы мүмкін.

4. Жеке мөрленген пакетте жұмыстың авторы (авторлары) және ғылыми жетекшісі (жетекшілері) туралы мәліметтер, сондай-ақ ашық конкурстың бірінші турының қорытындысы туралы ректордың (ғылым жөніндегі проректордың) қолы қойылған хат немесе СҒЗЖ конкурсына жұмысты ұсыну туралы университеттің Ғылыми кеңесінің шешімі салынады. Жұмысты авторлар тобы орындаған жағдайда авторлар тізімі олардың жеке үлесіне сәйкес ұсынылады.

5. Осы Ұсыныстарды бұза отырып жасалынған жұмыстар ұсынылған жағдайда, базалық ЖОО-ның конкурстық комиссиясы бас тарту себептерін көрсете отырып, оларды конкурсқа қатысуға жібермеуге құқылы.

6. Конкурстық жұмысты 2023 жылдың 6 мамырына дейін жіберу керек.

7. Конкурстық жұмыстың электрондық нұсқасын плагиатқа қарсы тексеру үшін geo\_geo20@mail.ru немесе bdoskenova@ku.edu.kz электронды поштасына жіберу қажет. Бірегейлік пайызы <70% емес.

8. Ғылыми-зерттеу жұмысының нәтижелері М. Қозыбаев атындағы СҚУ КЕАҚ https://ku.edu.kz/ сайтында 2023 жылдың 30 мамырына дейін орналастырылады.

9. 1, 2, 3 орындарға ие болған СҒЗЖ республикалық конкурсының жеңімпаздары Ғылым және жоғары білім министрлігінің I, II, III дәрежелі дипломдарымен марапатталады.

**Ұйымдастыру комитеті**

Байланыс мәліметтері:

geo\_geo20@mail.ru, bdoskenova@ku.edu.kz